**אנה קוזניקוב** (ברוסית: **Анна Кузенкова**; נולדה ב-12 במרץ 2001), המוכרת בשם הבמה **אנה זק** (**Анна Зак**), היא אושיית רשת, דוגמנית ומגישה ישראלית ילידת-רוסיה.

ביוגרפיה
--------

נולדה בשם אנה קוזניקוב בסוצ'י שברוסיה, ובגיל 10 עלתה לישראל עם אביה דניס קוזניקוב, אמהּ נטליה, אחותה הגדולה וסביהם, והם השתקעו באשדוד. טרם עלייתם, אמהּ הייתה אחות בבית חולים, ואביה עסק בנדל"ן. לאחר מכן הוריה נפרדו, ואביה חזר לרוסיה. היא התחנכה בבית ספר מקיף ח' שבאשדוד. שם המשפחה **זק**, שמשמש אותה, נבחר כשם במה קצר וקליט.

משפחתו של אביה יהודיה, בעוד משפחתה של אמהּ לא, ולפיכך זק עצמה אינה נחשבת ליהודייה על פי ההלכה. ב-2018, בריאיון ל"את", סיפרה זק שהיא לא שקלה לעבור גיור, אך היא מרגישה מאוד מחוברת לישראל ולתרבות שלה.

במרץ 2020 התגייסה לשירות בצה"ל ביחידת מיטב, במחלקת עידוד גיוס ודיגיטל, והשתחררה כעבור שנתיים.

קריירה
------

זק החלה להתפרסם לאחר שהופיעה בשנת 2014 בעונתה השנייה של שעשועון הריאליטי "הבנים והבנות" בערוץ הילדים. התוכנית גרמה להיחשפותה של זק ולפריצתה ברשתות החברתיות.

### דוגמנות

אנה זק, 2021
זק הופיעה בפרסומות של חברות ומותגים שונים, בישראל ומחוצה לה. באוגוסט 2016 שימשה כפרזנטורית של רשת הנעליים הישראלית "Scoop", ולפני כן הצטלמה לקמפיין עולמי של מותג הסרת השיער "Veet", השתתפה בקמפיין מותג הקוסמטיקה "סקין גירל" שעלה באירופה ואמריקה, בקמפיין של שוקו "יטבתה", ובסרטון של "המרכז לאינטרנט בטוח". בדצמבר 2016 היא שימשה כפרזנטורית של ליין הנערות של חברת האופנה הישראלית "Adika".

ב-2017 דגמנה לחברת הביגוד הישראלית "FIX". ביוני 2017 נבחרה להיות הפרזנטורית החדשה של רשת "אופיס דיפו" בישראל, וכחודש לאחר מכן, פורסם כי נבחרה להוביל קמפיין של חברת האקססוריז הישראלית "TOPTEN" לצד רוסלנה רודינה.

לזק יש מעל 5 מיליון עוקבים באפליקציית TikTok ומעל 1.4 מיליון עוקבים באינסטגרם. לפי דו"ח של חברת הניטור והמדידה SpyTheNet לחודש מרץ 2017, שפורסם באתר איגוד האינטרנט הישראלי, זק הייתה במקום הראשון ברשימת הישראלים המשפיעים באינסטגרם, עם מיליון עוקבים, ו-85 אלף אינטראקציות בממוצע לתמונה/וידאו.

בינואר 2017 זכתה בתואר האינסטגרם המוביל בבני נוער, בטקס תחרות האינסטגרם של השנה. באפריל 2017 זכתה במקום הראשון ב"אירוע אליפות המיוזיקלי" הראשון שנערך בסינמה סיטי גלילות.

במאי 2017 פורסם כי התקבלה לשלבים האחרונים של האודישנים ללהקה גלובלית חדשה בשם "Now United", פרי יצירתו של המפיק האנגלי סיימון פולר (מייסד הספייס גירלז) שתורכב מ-11 כוכבים מכל רחבי העולם. אולם ב-2018 התגלה שהיא תשמש כאחת הפרזנטוריות בלבד, ולא תופיע איתם כלל, מה שגרם לזק להחליט לא להצטרף אליהם.

בספטמבר 2017 הוציאה חברת הבישום הישראלית "SPRING" קולקציית בשמים הנושאת את שמה.

בנובמבר 2017 נבחרה להיות הפנים החדשות של חברת האופנה הישראלית "Twentyfourseven". נבחרה על ידי השבועון "מעריב לנוער" ל"בחירת השנה ברשת" לשנת 2017. בנוסף, נבחרה ל"כוכבת השנה ברשת" בטקס נבחרי פרוגי לשנת 2017.

בפברואר 2019 נבחרה להיות הפרזנטורית של חברת האופנה הישראלית "עדיקה".

מאז 2020 זק היא הפרנזטורית ביחד עם סטטיק ובן-אל תבורי של אורבניקה, חברת-הבת של קבוצת האופנה הישראלית הודיס (ביחד עם קרולינה למקה).

בספטמבר 2020 השתתפה זק בקמפיין של משרד הבריאות, כדי להעלות את מודעות הציבור לחבישת המסיכה בזמן מגפת הקורונה העולמית בישראל.

### הנחיה ומשחק

זק בצילומי הסרט "הרפסודה", 2021
באוקטובר 2017 החלה להגיש פינה שבועית של מצעד סרטונים בתוכנית האקטואליה והבידור "הצנרת", שעלתה לשידור בערוץ 2 של רשת, ועברה בנובמבר 2017 לערוץ רשת 13.

בנובמבר 2018 השתתפה לצידה של קים אור אזולאי בתוכנית "הכוכב של קים ואנה" בערוץ TeenNick בישראל.

בשנת 2020 החלה להנחות את שעשועון הריאליטי "הבנים והבנות" בערוץ הילדים לצד עודד פז ובן זיני.

באותה שנה החלה לשחק בתפקיד מרכזי בתור שיקמה בסדרת הנוער "זיגי" שבערוץ טין ניק בישראל למנויי הוט.

שיחקה בתפקיד הנשי הראשי בתור סשה פרוסקה בסרט הנעורים הישראלי "הרפסודה" שיצא לאקרנים ב-2021, בו זק גם ביצעה את שיר הנושא "סוף אחר".

במאי 2023 עלתה סדרת הנוער המוזיקלית-קומית "לעוף על אנה" בערוץ TeenNick למנויי yes, בכיכובה של זק, העוקבת אחר נערה בשם אנה סולינסקי, שבבוקר אחד הופכת לכוכבת בינלאומית. הסדרה מבוססת באופן רופף גם על חייה של זק עצמה.

### מוזיקה

ביוני 2017 השתתפה זק בתוכנית הדוקו-ריאליטי "להיות זמרת" בערוץ 24.

ב-23 באוגוסט 2017, הוציאה במסגרת התוכנית "להיות זמרת" את הסינגל הראשון שלה "Money Honey". באותה שנה זכתה זק בתואר "כוכבת הרשת של השנה" בטקס נבחרי הילדים 2017 של ערוץ הילדים. ב-24 בדצמבר 2017 הוציאה את הסינגל השני שלה "My Love".

ב-27 במרץ 2018 הוציאה את הסינגל השלישי שלה "Bang Bang". בקיץ 2018 זק נבחרה לשיר את שיר הנושא של הסרט "עד הקצה - ג'סטה 2", בו גם שיחקה. ב-20 באוגוסט 2018 התארחה בסינגל "Gravity", של המוזיקאי הצרפתי ריצ'רד אורלינסקי בשיתוף הראפר האמריקאי פאט ג'ו.

זק השתתפה במופע הפסטיגל שנערך ב-2019, כמו כן השתתפה בפעם השנייה ברציפות בפסטיגל שנערך באותה שנה, אם כי באופן מקוון בעקבות מגבלות מגפת הקורונה העולמית בישראל, וציין 40 שנות קיום למופע. בפסטיגל זה זק חידשה את השיר "קטן זה הכי כיף בעולם" שביצעו במקור להקת היי פייב.

באוגוסט 2020 הוציאה ביחד עם סטטיק ובן-אל תבורי את השיר "קוביות", השיר קיבל ביקורות שליליות על המילים ותוכן השיר, באותה שנה הוציאה את השיר "בלוק". ב-28 ביוני הוציאה (בשיתוף עם ערוץ הילדים) את השיר "סימן שאנחנו מגזימים" במטרה להילחם באלימות ובבריונות ברשת.

בשנת 2021 הוציאה את מיני-אלבום הבכורה שלה, "רצה סולו". באפריל, חידשה את השיר "שמור על העולם" ביחד עם מבצעו המקורי דוד ד'אור. באותה שנה הוציאה זק את השיר "בוקר טוב עולם" בשיתוף פעולה עם נסרין קדרי והצמד דולי ופן, את שיר הגאווה "גבר בפוראבר" שיצא לקראת מצעד הגאווה בתל אביב בהשתתפות פוראבר תל אביב, ואת השיר "כל הבאז" שהיה שיתוף הפעולה השני שלה עם ג'ורדי.

בינואר 2022 הוציאה את השיר "לך לישון", השיר היווה פריצת דרך בקריירה שלה לאחר שהיה לשירה הראשון אשר נכנס לפלייליסט של גלגלצ ואף הגיע למקום הראשון במצעד השבועי של התחנה. ב-22 במאי הוציאה את השיר "מי זאת", השיר שיחזר את הצלחת הסינגל הקודם ואף הוא הגיע למקום ראשון בגלגלצ, וכן במצעד השבועי של מדיה פורסט. באותה שנה התארחה ב"האח הגדול עונה 12" כאשר הופיעה לדיירים. זק השתתפה בפסטיגל 2022. באוקטובר 2022 הוכרז כי היא מועמדת בפעם השנייה לפרס המוזיקה של MTV אירופה למופע הישראלי הטוב ביותר לשנת 2022. באותו החודש לקחה זק חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון נוער גאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "Love Boy". ב-11 בדצמבר 2022, יצא לאור השיר "ראשון בבוקר" ביחד עם הזמרות עדן בן זקן ונונו. ב-23 באוקטובר הוציאה את השיר "מה נשאר לי ממך".

ב-21 במרץ 2023 הוציאה את השיר "Hoodie" יחד עם הזמר מרגי. ב-28 במאי הוציאה לאור את הסינגל "אולסטאר וגופיות". ב-27 באוגוסט הוציאה את הסינגל "כולם מזיזים".

חיים אישיים
-----------

בין השנים 2020–2023 הייתה בזוגיות עם הזמר רועי סנדלר. החל מדצמבר 2023 נמצאת בזוגיות עם הזמר והשחקן יהונתן מרגי.

ב-10 במרץ 2021 שודר הפרק "לאן נעלמה אנה זק?" בתוכנית התחקירים "חשיפה" בקשת 12, בה חשפה זק שלקתה בשיתוק על שם בל במהלך שנת 2020, ולאחר מכן החלימה.

דיסקוגרפיה
----------

 ערך מורחב – **דיסקוגרפיה של אנה זק**  

### מיני-אלבומים

* 2021: רצה סולו
* 2023: לייב סשן (Live)

פילמוגרפיה
----------

### טלוויזיה

| שנה | סדרה | תפקיד | הערות |
| --- | --- | --- | --- |
| 2014 | הבנים והבנות | בתפקיד עצמה | משתתפת |
| 2017 | להיות זמרת |
| 2018 | הכוכב של קים ואנה |
| 2020 | הבנים והבנות | מנחה |
| 2020-2022 | זיגי | שיקמה | 4 עונות; תפקיד ראשי |
| 2022 | האח הגדול עונה 12 | בתפקיד עצמה | אורחת |
| 2023 | לעוף על אנה | אנה סולינסקי | ראשית |
| האח הגדול עונה 13 | בתפקיד עצמה | אורחת |

### קולנוע

| שנה | סרט | תפקיד | הערות |
| --- | --- | --- | --- |
| 2021 | הרפסודה | סשה | ראשית, שרה את שיר הנושא |

### במה

| שנה | שם | דמות | הערות |
| --- | --- | --- | --- |
| 2019 | פלייפסטיגל | אנה |  |
| 2020 | My פסטיגל | שיקמה | שבה לשחק את הדמות מ"זיגי" |
| 2022 | פסטיגל על פסטיגל | אנה/ נסיכת הממלכה |  |
| 2023 | סינג פסטיגל |  |  |

מועמדויות ופרסים
----------------

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | שחקנית ראשית בסדרת נוער | זיגי | **מועמדות** |
| זמרת השנה | אנה זק | **מועמדות** |
| שיר השנה | "לך לישון" | **מועמדות** |
| "מי זאת" | **זכייה** |
| זוג השנה | אנה זק ורועי סנדלר | **מועמדות** |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אנה זק** |

* 
* אנה זק, ברשת החברתית אינסטגרם

* אנה זק, ברשת החברתית טיקטוק

* אנה זק, סרטונים בערוץ היוטיוב

* אנה זק, במיזם "אישים" לתיעוד היצירה הישראלית

* אנה זק, במסד הנתונים הקולנועיים IMDb (באנגלית)

* אנה זק, באתר "אידיבי", מאגר הידע העברי לקולנוע ישראלי ועולמי

* אנה זק, באתר שירונט

* אנה זק, באתר אייטונס (באנגלית)

* אנה זק, באתר ספוטיפיי

* אנה זק, באתר Last.fm (באנגלית)

* אנה זק, באתר AllMusic (באנגלית)

* אנה זק, באתר דיזר

* אנה זק, באתר Yandex.Music (ברוסית)

* אנה זק, באתר Genius

* אנה זק, דף שער בספרייה הלאומית
* אנה זק, במאגר הידע העברי לקולנוע ישראלי ועולמי "אידיבי"
* יפעת טאו, אנה זק, בת 16 מאשדוד, הפכה לתעשיה של נערה אחת, באתר nana10‏, 22 בספטמבר 2017
* אתר למנויים בלבד  גבי בר־חיים, נערה עם מיליון עוקבים, באתר "ידיעות אחרונות", 20 בנובמבר 2017
* אנה זק: "ראיון בלי פילטרים", באתר מאקו, 20 בנובמבר 2017
* הדס בשן, ‏הסולו של אנה, באתר ‏מאקו‏, 11 בינואר 2018
* אתר למנויים בלבד  מירי בן־דוד ליוי, "אני ממש לא רוצה חיים פשוטים", באתר "ידיעות אחרונות", 22 בספטמבר 2018
* אתר למנויים בלבד  רתם איזק, מעלה פרופיל, באתר "ידיעות אחרונות", 4 במאי 2020
* אפרת וכטל, ‏יש לי את הסיפור שלי, באתר ‏מאקו‏, 11 במאי 2023
* ערן סויסה, "כשאמרו לי שמה שהבטיחו לא יקרה, רציתי פשוט להיעלם": אנה זק פותחת הכל, באתר ישראל היום, 27 ביולי 2023

הערות שוליים
------------

1. 1 2 3  כוכבת עולה: אנה זק ממריאה, באתר "אשדוד אונליין"
2. ↑  רוני ארדן, סינדרלה מאשדוד, באתר אשדוד 10
3. 1 2  הדס בשן, ‏הסולו של אנה, באתר ‏מאקו‏, 11 בינואר 2018
4. ↑  סינדרלה מאשדוד, באתר "אשדוד 10"
5. ↑  רעות ברזילי, ‏איך מתמודדים עם הצלחה בגיל 17?, באתר ‏מאקו‏, 7 ביולי 2018
6. 1 2  אביב וינברגר, אנה זק לא כועסת על נועה קירל: "מה ששלי – שלי", באתר "את", 12 בנובמבר 2018
7. ↑  לא תראה אותי בבאסה: אנה זק השתחררה מצה"ל!, באתר וואלה!‏, 14 במרץ 2022
8. ↑  ליאת קציר, ‏בקול גדול, באתר ‏מאקו‏, 12 במרץ 2017
9. ↑  מאי אטיאס, אנה זק נבחרה להיות הפרזנטורית החדשה של סקופ, באתר פרוגי, 29 באוגוסט 2016
10. ↑  ורד חג'ג', כוכבת עולה: אנה זק ממריאה, באתר אשדוד online, ‏26 דצמבר 2016
11. ↑  גיל משעלי, בגיל 16: הג'וב החדש שיכניס עשרות אלפי שקלים לכוכבת הרשת אנה זק, באתר חדשות 13, 29 ביוני 2017
12. ↑  ערן סויסה, אנה זק מתאחדת עם רוסלנה | ישראל היום, באתר ישראל היום, 24 ביולי 2017
13. 1 2  ורד חג'ג', אנה זק האשדודית זכתה מקום הראשון בתחרות מיוזיקלי, באתר אשדוד online, ‏6 אפריל 2017
14. ↑  חשבונות האינסטגרם המובילים לחודש מרץ 2017, באתר איגוד האינטרנט הישראלי
15. ↑  לייף סטייל, הזוכים בתחרות האינסטגרם של השנה, באתר nana10‏, 18 בינואר 2017
16. ↑  רינה זיסמנוביץ, כשכוכבי מיוזיקלי יצאו לעולם האמיתי, באתר ynet, 4 באפריל 2017
17. ↑  ערן סויסה, קרייזי פור יו איזראל | ישראל היום, באתר ישראל היום, 14 במאי 2017
18. ↑  חן פרורדין, ‏אנה זק תשתתף בהרכב מבית היוצר של ספייס גירלז, באתר ‏מאקו‏, 15 במאי 2017
19. ↑  בשמים TO GO - קולקציית אנה זק, באתר חברת ספרינג
20. ↑  בועות: כוכבת הרשת אנה זק היא הפרזנטורית החדשה של TWENTYFOURSEVEN, באתר ynet, 20 בנובמבר 2017
21. ↑  נתראה בקלפי!, באתר ‏מאקו‏, 27 בדצמבר 2017
22. ↑  בר זגה, סטטיק: "אני אולד פאשן, רוצה קודם חתונה ואז ילד", במדור "פנאי פלוס" באתר ynet‏, 21 באוקטובר 2020
23. ↑  אורטל כהן, עוד טייטל לאוסף: התפקיד הטלווזיוני חדש של אנה זק, באתר פרוגי, ‏25 באוקטובר 2017
24. ↑  אחת שיודעת: כוכבת האינסטגרם בדרך לקריירה חדשה, באתר ‏מאקו‏, 25 ביוני 2017
25. ↑  בלעדי למיוזיקלי: סינגל הבכורה של אנה זק נחשף, באתר ‏מאקו‏, 21 באוגוסט 2017
26. ↑  קיץ ברבנר, ‏צפו: אנה זק בת ה-16 מ"להיות זמרת", צילמה קליפ במועדון למבוגרים בלבד, באתר מעריב אונליין, 23 באוגוסט 2017
27. ↑  רז שכניק, חיה בסטורי, באתר ynet, 26 במרץ 2018
28. ↑  אנה זק בשיתוף פעולה בינלאומי, באתר ‏מאקו‏, 20 באוגוסט 2018
29. ↑  רצה סולו: אנה זק חוזרת עם EP חדש ומפתיע ודואט עם דודו פארוק, באתר ‏מאקו‏, 7 במרץ 2021
30. ↑  גיל משעלי, ‏ראש בראש: נועה קירל ומרגי במלחמה על התואר הנחשק, באתר ‏מאקו‏, 12 באוקטובר 2022
31. ↑  בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏
32. ↑  ערב טוב עם גיא פינס, אנה זק, עדן בן זקן ונונו הקליטו שיר משותף, באתר אינסטגרם, 12 בספטמבר 2022
33. ↑  "אל תגידו בוקר טוב": קבלו את השיר החדש של עדן בן זקן, אנה זק ונונו, באתר וואלה!‏, 11 בדצמבר 2022
34. ↑  וואלה! תרבות‏, "בלי שמלה וגם בלי שום עקבים": צפו בשיר החדש של אנה זק, באתר וואלה!‏, 28 במאי 2023
35. ↑  גיל משעלי, ‏מאשרת את הפרסום? אנה זק הוציאה שיר חדש, נועה קירל מרימה, באתר ‏מאקו‏, 28 במאי 2023
36. ↑  וואלה! תרבות‏, "הם שומעים את השירים שלי וכולם מזיזים את הראש": אנה זק עונה למבקרים בשירה החדש, באתר וואלה!‏, 27 באוגוסט 2023
37. ↑  משה אבוטבול, כולם יהיו בשוק? אנה זק מאשרת את הזוגיות עם רועי סנדלר, באתר פרוגי, ‏4 באפריל 2020
38. ↑  אנה זק ורועי סנדלר משתדרגים לדירת יוקרה: מי השכנים?, באתר אייס, 31 ביולי 2022
39. ↑  לא צלחו את המשבר: אנה זק ורועי סנדלר נפרדו, באתר מעריב אונליין, 27 בינואר 2023
40. ↑  סרטונים לאן נעלמה אנה זק?, באתר mako‏, 10 במרץ 2021; מתוך התוכנית "חשיפה

  


| אנה זק |
| --- |
| דיסקוגרפיה |
| מיני-אלבומים | רצה סולו |
| סינגלים | "Money Honey"‏ • "My Love"‏ • "Bang Bang"‏ • "Tik Tok"‏ • "Call It Out"‏ • "Hola Mamacita"‏ • "בלוק" • "קוביות" • "כל החברים שלך" • "שמור על העולם" • "בוקר טוב עולם" • "גבר בפוראבר" • "כל הבאז" • "לך לישון" • "מי זאת" • "מה נשאר לי ממך" • "ראשון בבוקר" • "Hoodie" • "אולסטאר וגופיות" • "כולם מזיזים" |
| סינגלים שיוקיים | "סימן שאנחנו מגזימים" • "שמור עליי" • "סוף אחר" |
| השתתפות בסינגלים | "Gravity" |

|  |  |  |
| --- | --- | --- |
| **הקודם**:**2016: אשלי וקסמן בקשי** | **פרסי נבחרי השנה של פרוגי - כוכבת הרשת של השנה** **2017: אנה זק** | **הבא**:**2018–2019: שירלי לוי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415852705171
* VIAF: 6390158070758408780008
* WorldCat (עם VIAF): 6390158070758408780008

 |